Swierige opening by Tavcor George | Knysna-Plett Herald
Saturday 11:49 - clear sky
Swierige opening by Tavcor George
Thursday, 18 June 2015, 07:18
By die opening van Tavcor se nuwe vertoonlokaal is van links: Willie van Heerden, Gerrie Cronje, raadslid Iona Kritzinger, Alan Taverner, hoof van die Taverner Groep en handelaarhoof Paul Balmer. Foto: Anica Krüger
SUID-KAAP SAKE NUUS - Tavcor George het verlede week hul splinternuwe vertoonlokale geopen waar hulle met die jongste Audi- en Volkswagen-modelle gespog het.
Van die klein Volkswagen Up tot 'n fris, gespierde Audi-sportmotor kon in hul nuwe omgewing van nader bewonder word.
Altesame 300 gaste van George en omgewing het 'n keurige onthaal met vonkelwyn en eksotiese versnapperinge saam met 'n trotse Tavcor-span geniet.
Die feestelikhede het van die een vertoonlokaal na die ander beweeg sodat die gaste 'n goeie idee van die omvang van die nuwe perseel kon kry.
"Die gebou is volgens die heel jongste standaarde van Audi en Volkswagen ontwerp en sal die handelaarskap waarskynlik vir die volgende twintig jaar gerieflik kan huisves," het handelaarhoof, Paul Balmer, tydens die verwelkoming gesê.
Die gebou het ook ruim kantoorgeriewe en afsonderlike werkswinkels vir die twee handelsmerke wat aan internasionale standaarde voldoen.
Tavcor York is ook omgewingsvriendelik met soveel herwinning van alle material as moontlik.
"Ons is nou gereed vir die groot uitdaging om hierdie ontwikkeling te laat groei vir die toekoms," het Balmer afgesluit. Lees meer oor die feestelike opening in aanstaande week se uitgawe van AutoDealer Garden Route & Klein Karoo, wat 'n invoegsel in die George Herald en ander Group Editors-koerante in die Suid-Kaap is.
ARTIKEL EN FOTO: ANICA KRüGER, GEORGE HERALD MOTORREDAKTEUR.
Read more about: tavcor motorhandelaar opening
Posted on: 07:18 Thu, 18 June 2015